Agri’s got talent 2019: Groter en beter - ProAgri
by Specialist Writer 20th February 2019, 10:12 am 222 Views Comments Off on Agri’s got talent 2019: Groter en beter
Dit is met trots dat Agri’s Got Talent (AGT) kan aankondig dat die Sitrus Produsente Vereniging (CGA) as ’n borg by die kompetisie aangesluit het. Dit beteken dat AGT in 2019 groter en beter is.
Hierdie opwindende sangkompetisie wat deur die sitrus-, sagtevrugte-, wyndruif- en tafeldruif-bedryf aangebied word, is nou oop vir inskrywings. Dit is vanjaar die vyfde keer dat hierdie gewilde kompetisie die plaaswerf laat dreun. Sangitems kan in enige genre gelewer word – of jy nou hou van pop, country, rock of klassieke musiek – Agri’s Got Talent wil van jou hoor.
Hierdie is ‘n fantastiese geleentheid om jou talent ten toon te stel, groot pryse te wen, en jou merk te maak vir jou gemeenskap. Finaliste ontvang ‘n week van intensiewe sang-en verhoogopleiding, asook lewensvaardigheidsontwikkeling.
WhatsApp ’n klankgreep van ongeveer 3 minute na 082-372-1557 of e-pos: agrisgottalent@gmail.com.
 Naam van plaas/pakhuis/kelder
 Hoe lank jy al op die plaas, in die pakhuis of kelder werk
 Naaste dorp
Sluit aan by ons AGT-gemeenskap en vind meer inligting op ons Facebookblad www.facebook.com/agrisgottalent of besoek ons webwerf by www.agrisgottalent.com
WIL JY NOG IETS WEET? Kontak Carme Naude – carme@hortgro.co.za of 021-870-2900 vir enige navrae.
Agri’s Got Talent is ‘n sosiale-opheffingsprojek vir landbouwerkers en word geborg deur HORTGRO, die Sitrus Produsente Verenging, die VinPro Stigting, die Suid-Afrikaanse Tafeldruifbedryf en die Wes-Kaapse Departement van Landbou.
Previous article Timac Agro word nou plaaslik bestuur
Next article Ontdek 18 ervarings by die 18de SA Kaasfees